**Holdbeskrivelse Østervang**

”På rejse”

Vi skal i denne sæson rundt omkring i verden. Vi skal arbejde med selve det at rejse, men også møde andre kulturers kunst og kunstnere. Vi skal op og flyve med fuglene, en tur til Japan, ind i fantasiens verden og et smut til Hawaii og Mexico.

Hvis du har lyst til at udtrykke dig kreativt med mange forskellige materialer, hygge dig med andre børn, der har samme interesser som dig selv - så er dette hold lige noget for dig!

Vi er et lille hyggeligt hold, hvor der god mulighed for at få hjælp og udvikle dine kreative og kunstneriske evner.